#PantunMinang hadir di timeline dunsanak tiok rabu malam mulai jam 10 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini ( 23 Januari 2013) #PantunMinang nyo diagiah tema “Alaik Musik Tradisional Minang”
- barabab urang di piaman | basaluang urang di bukik tinggi | tagalau denai samalaman | mangana untuang si badan diri – @infoSumbar
- kok tambua lah di tabuah | kok talempong lah di tokok | kok cinto alah tumbuah | tingga baleh nan diharok – @infoSumbar
- bagitar yo bana fasiah | barabab ba ako cangguang | baulah yo nan takasiah | basabab mandanga asuang – @setyawanws
- rancak buninyo sipupuik padi| mainan anak koto gadang| bacakak rasonyo didalam hati| mangana adiek lah punyo urang – @arghi_holmes
- baralek di malam rabu | hiburannyo barabab sambia bakaba | kok amak cari minantu | cari yang sakunyo taba – @infoSumbar
- Kok lah abih padi disalin | marilah kito bamain saluang | kok adiak masih samo urang lain | yo sabana manyasak jantuang – @taufikengineer
- baralek yo nak hari sabtu | tukang talempong sewanyo minggu | jiko etek nak bananantu | co tanyo mimin @infoSumbar lu – @setyawanws
- tokok alu jo daun pandan | anggan mahambuih pupuik btang padi jikok baitu nasib mandan | jan sagan cari ganti – @setyawanws
- main bansi ditangah malam | basaluang urang di ampek angkek | bialah denai bakulik kalam | yang penting bini ampek – @infoSumbar
- rabab pasisia iko namonyo | didendangkan urang nagari tiku | bialah rambuik samo hitamnyo | isi kapalo sia yang tau @utarielsangri
- barabab urang Piaman | babansi diari sanjo | lah malu dek olok kawan | gini hari masih jomblo – @damnoise
- Sabana sanang mandanga saluang | Apo lai ditambh jo gandang | Sambia duduak tamanuang-manuang | Dek ta ingek adiak nan di kampuang – @geostevan
- Kok bajalan ka tanjuang pati | singgah sabanta di sungai tarab | Jikok adiak baibo hati | marilah kito bamain rabab – @hendrisajaa
- Sabana sero main talempong | mairingan lagu roda padati | andai kato adiak masih kosong | izinkan uda untuak maisi – @taufikengineer
- Saluang babunyi kironyo baradu | dimainkan anak urang limo koto | Ramuak hati manahan rindu | takana uda nan jauah di mato – @yessicave
- Badarai bunyinyo si pupuik bansi | mambangkik lukah ditangah badai | Marasai badan dek calon bini | alun manikah lah bacarai – @Chaililul
- Barabab urang biaro | rababnyo dari sialang | baa sabab hati ndak ka ibo |
tacinto gadih punyo urang – @KabaSumbar
- Main rabab di sungai limau | main talempong di tanah jao | kalau anak iduik di rantau | Pitaruah mandeh jan dilupo – @indahps_07
- Sabana lasuah bunyi pupuik sarunai | dimainan dihari malam | Sabana pandai adiak manyewai | sampai luluah kadalam-dalam – @BangBoco
- Saluang babunyi kironyo baradu | dimainkan anak urg limo koto | Ramuak hati manahan rindu | takana uda nan jauah di mato – @PutriMauliyati
- wak main gandang | nyo main talempong | Kapalo wak sakik dek talangkang | nyo pupuah galak gadang – @IkhsaanRamadhan
- bali bansi di pasa raba’a | Baolah pulang sambia balari | Alah duo hari uda ndak ado kaba | Antah kama ka denai cari – @kajjul
- talempong ditokok piriang didantiang | tando bapesta urang di mudiak | uda rela di sabuik maliang | asa lai tacilok hati adiak – @CaaLmayda
- Batanam padi disawah | bamain pupuik sirunai | baiman ka Tuhan Allah | bia iduik jd damai – @infoLintau
- panjang saiknyo rabab piaman | lain pulo sigonyuiknyo | kok lah digulai daun tapak leman | ondeh dapek raso sarugo – @OlidPanuli
- Maambuih pupuik sarunai | Pupuik diambuih urang sabaliak | Takana wakatu adiak malambai-lambai | Sablun uda pai kapulau sabaliak – @geostevan
- Talempong nyariang suaronyo | bunyi saluang panghibur diri | iduik di dunia awak dihino | dek ulah bangsek pamenan diri – @hendrisajaa
- Urang basaluang tangah malam | saluang Jo rabab sarato dendang | malam ko denai mandamam | mandanga uda manyuntiang urang – @imahfahmi
- Lah manangih mande di laman | mangana anak yang ndak kunjuang pulang | marilah sanak kito dangakan | bunyi saluang jo salawat dulang – @hendrisajaa
- Tadanga bunyi saluang di tangah hari | Sarato bunyi gandang | Lah lamo adiak mahituang hari | Bilo masonyo uda ka pulang – @eli_arkarna
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn